Diari Oficial de la Generalitat Valenciana


Sumari del DOGV 4168, del 15-01-2002 (2002/273)

Informació pública de la subhasta de la Junta Arbitral de Transports de Castelló, en l'expedient seguit a instància del senyor Fernando Forner, SL (CAVE Logística de Castelló). Expedient CS-14/2002-S.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4168

Data del DOGV
:   15-01-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/273


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la subhasta de la Junta Arbitral de Transports de Castelló, en l'expedient seguit a instància del senyor Fernando Forner, SL (CAVE Logística de Castelló). Expedient CS-14/2002-S. [2002/A273]
  
El president de la Junta Arbitral de Transports de Castelló comunica:
  
Conclosos els tràmits oportuns i adoptat acord per part de la Junta Arbitral de Transports de Castelló en l'expedient CS-14/2001-S, seguit a instància del senyor Fernando Forner, SL (CAVE Logística de Castelló), amb domicili al carrer de Betxí, 13, de Castelló de la Plana, com a conseqüència d'haver refusat la mercaderia transportada tant pel remitent com pel consignatari, es procedeix a la pública subhasta, per un termini de 10 dies abans de la data de la primera subhasta, del material que després s'especificarà, i s'assenyala, perquè l'acte de rematada tinga lloc a la sala d'aquest Servei Territorial de Transports, de la Conselleria d'Obres Públiques, Urbanisme i Transports, situada a l'avinguda del Mar, 16, planta baixa, el dia 11 de febrer de 2002, a les 12.00 hores, amb les prevencions següents:
  
Primera: les postures s'hauran de realitzar a l'alça, a partir del preu assenyalat com a base de la licitació.
  
Segona: des de l'anunci fins a la data de la realització de la subhasta, les postures es faran per escrit, en sobre tancat, en el qual s'inclourà el resguard de la fiança, que es presentarà davant del cap del Servei d'Arbitratge i en el domicili assenyalat de la Conselleria d'Obres Públiques, Urbanisme i Transports. L'obertura, que serà pública, tindrà lloc a les 12.00 hores del mencionat dia 11 de febrer de 2002, al lloc indicat.
  
El sobre que conté l'oferta i el resguard de la fiança haurà de tenir consignat en la portada el número d'expedient objecte de la subhasta a què es concorre.
  
Tercera: només l'executant podrà fer postura en qualitat de cedir l'execució a un tercer.
  
Quarta: per a prendre part en la subhasta, els licitadors hauran d'ingressar, en el compte número 3099-2100-41-7731798429 de l'entitat Bancaixa, una fiança prèvia del 10% del preu de taxació (valoració) que serveix de tipus per a la subhasta, sense el requisit de la qual no podran ser admesos a la licitació. El dit 10% sobre el tipus serà fix per a qualsevol de les dates de la subhasta.
  
Cinquena: els adjudicataris dels béns hauran de completar el pagament en l'acte, davant de la mesa de subhasta o mitjançant ingrés en el compte abans mencionat, immediatament posterior a l'adjudicació o dins del dia següent hàbil a la realització de la subhasta. Si no es verifica el pagament en la forma i en la data indicades, l'adjudicatari perdrà el seu dret, així com la quantitat depositada com a fiança prèvia a la licitació.
  
Sisena: si no hi ha postors en la primera subhasta, s'assenyala per a la segona el dia 12 de febrer de 2002, a les 12.00 hores, en el mateix lloc, per a la qual cosa servirà de tipus el 75% de la valoració, i no s'admetran postures inferiors als dos terços del dit tipus.
  
Setena: la tercera subhasta tindrà lloc, si pertoca, el dia 13 de febrer de 2002, a les 12.00 hores, en el lloc indicat, i la postura mínima és de 139,43 euros; la subhasta es declararà deserta en aquelles ofertes inferiors a aquesta quantitat.
  
Béns objecte de la subhasta
  
Dues paletes que contenen peces de mobles desmuntables amb un pes de 1.600 quilos. El preu d'aquesta mercaderia és de 920,75 euros.
  
El dit material es troba depositat per a la seua comprovació en horari de 10.00 a 14.00 hores en els locals de l'empresa Fernando Forner, SL (CAVE Logística de Castelló), amb domicili al carrer de Betxí, 13, de Castelló de la Plana.